CELEX: 52018PC0111
Language: et
Date: 2018-03-09
Title: Ettepanek: NÕUKOGU OTSUS seisukoha kohta, mis võetakse Euroopa Liidu nimel Rahvusvahelise Raudteeveo Valitsustevahelise Organisatsiooni ohtlike kaupade veo eksperdikomitee 55. istungjärgul seoses rahvusvahelise raudteeveo konventsiooni C liites tehtavate teatavate muudatustega, mida kohaldatakse alates 1. jaanuarist 2019

EUROOPA KOMISJON
            Brüssel,9.3.2018
            COM(2018) 111 final
            2018/0046(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel Rahvusvahelise Raudteeveo Valitsustevahelise Organisatsiooni ohtlike kaupade veo eksperdikomitee 55. istungjärgul seoses rahvusvahelise raudteeveo konventsiooni C liites tehtavate teatavate muudatustega, mida kohaldatakse alates 1. jaanuarist 2019
            
               
         
         
            
               SELETUSKIRI
            
            
               1.Kavandatav reguleerimisese
            
            
               Käesolev ettepanek käsitleb otsust, millega määratakse kindlaks liidu nimel 30. mail 2018 kogunevas Rahvusvahelise Raudteeveo Valitsustevahelise Organisatsiooni (OTIF) ohtlike kaupade veo eksperdikomitees (edaspidi „RIDi eksperdikomitee”) võetav seisukoht seoses rahvusvahelise raudteeveo konventsiooni (COTIF) C liite lisas olevate tehniliste eeskirjade ja haldusnormide teatavate selliste muudatuste kavandatud vastuvõtmisega, mille kohta kõnealune komitee peab otsuse langetama.
            
            
               2.Ettepaneku taust
            
            
               2.1.Ohtlike kaupade rahvusvaheliste raudteevedude eeskiri (RID)
            
            
               Ohtlike kaupade rahvusvaheliste raudteevedude eeskirja eesmärk on reguleerida ohtlike kaupade rahvusvahelist vedu raudteel selliste OTIFi liikmeks olevate riikide vahel, kes kohaldavad RIDi eeskirju (RIDi osalisriigid). Euroopa Liit on lepingu
                  1
                osaline, kuigi kaks liikmesriiki – Küpros ja Malta – ei ole lepinguosalised riigid.
            
            
               2.2.RIDi eksperdikomitee 
            
            
               COTIFi alusel luuakse RIDi eksperdikomitee, kes otsustab RIDi muudatuste üle. Kõnealune komitee koosneb OTIFi liikmeks olevate RIDi kohaldavate riikide ja liidu liikmesriikide esindajatest. Igal OTIFi liikmeks oleval riigil on üks hääl ja kui päevakorrapunkt käsitleb liidu ainupädevusse kuuluvat valdkonda, siis hääletab liidu nimel komisjon
                  2
               . 
            
            
               Ohtlike kaupade vedu käsitlevaid rahvusvahelisi sätteid koostavad eri rahvusvahelised organisatsioonid, nagu Rahvusvahelise Raudteeveo Valitsustevaheline Organisatsioon (OTIF), ÜRO Euroopa Majanduskomisjon (UNECE) ning mitmed ÜRO spetsialiseeritud asutused. Kuna eeskirjad peavad üksteisega ühilduma, on selle valdkonnaga seotud organisatsioonide vahel välja töötatud keeruline rahvusvaheline kooskõlastamis- ja ühtlustamissüsteem. Sätteid kohandatakse iga kahe aasta järel. 
            
            
               Kõnealuste muudatuste ettevalmistamisel konsulteeriti paljude avaliku ja erasektori ekspertidega. Kõnealuste muudatuste väljatöötamise jooksul peeti järgmised tehnilised kohtumised:
            
            
               –ohtlike kaupade veo alases ÜRO Majandus- ja Sotsiaalnõukogu ekspertide allkomitees: 
            
            
               (1)47. istungjärgul Genfis (22.–26. juuni 2015),
            
            
               (2)48. istungjärgul Genfis (30. november – 9. detsember 2015),
            
            
               (3)49. istungjärgul Genfis (27. juuni – 7. juuli 2016),
            
            
               (4)50. istungjärgul Genfis (28. november – 6. detsember 2016);
            
            
               –RIDi eksperdikomitee ja ohtlike kaupade veo küsimuste töörühma UNECE–OTIFi ühiskoosolekul: 
            
            
               (1)2016. aasta sügisistungjärgul Genfis (19.–23. september 2016), 
            
            
               (2)2017. aasta kevadistungjärgul Bernis (13.–17. märts 2017), 
            
            
               (3)2017. aasta sügisistungjärgul Genfis (19.–29. september 2017), 
            
         
         
            
               (4)toimub veel üks ühiskoosolek (kevadistungjärk Bernis, 13.–17. märts 2018), kus kavatsetakse soovitada täiendavaid muudatusi, mida hakatakse kohaldama alates 1. jaanuarist 2019;
            
            
               –RIDi eksperdikomitee alalises töörühmas:
            
            
               (1)7. istungjärgul Zagrebis (22.–24. november 2016),
            
            
               (2)8. istungjärgul Zagrebis (20.–24. november 2017).
            
            
               Kõnealustel kohtumistel analüüsisid ja töötlesid eksperdikomiteed üksikuid muudatusettepanekuid. Enamikul juhtudel lepiti soovitatud meetmetes kokku ühehäälselt. Teatavaid ettepanekuid soovitati ekspertide enamuse seisukoha põhjal. 
            
            
               Ohtlike kaupade veo RIDi eksperdikomitee teeb otsused nende ettepanekute kohta 30. mail 2018. 
            
            
               Direktiivi 2008/68/EÜ
                  3
                alusel loodud ohtlike kaupade veo komitee korraldas ettepanekute esialgse arutelu oma 14. detsembri 2017. aasta koosolekul.
            
            
                
            
            
               2.3.RIDi eksperdikomitee otsus
            
            
               30. mail 2018 toimuval 55. istungjärgul kavatseb RIDi eksperdikomitee vastu võtta terve rea RIDi muudatusi, milles käsitletakse selle lisa kohandamist tehnika ja teaduse edusammudega (edaspidi „otsus“). Otsuse eesmärk on ajakohastada kehtivaid sätteid, milles käsitletakse osaliste ohutusalaseid kohustusi, mis on seotud järgmisega: piiratud kogustena pakitud ohtlike kaupade vedu, veeldatud gaasi paakvagunite täitmise ja tühjendamise kontrollnimekiri, tähistamine ja ohutu kaugus, teatava ohu identifitseerimisnumbrid, ohtlike kaupade vedamine käsipagasi või registreeritud pagasina jne.
            
            
               Kavandatud õigusakt muutub lepinguosaliste jaoks õiguslikult siduvaks alates 1. jaanuarist 2019. 
            
            
               3.Liidu nimel võetav seisukoht
            
            
               Euroopa Liit ühines COTIFiga 2011. aasta juulis nõukogu otsusega 2013/103/EL
                  4
               . COTIF on segakonventsioon, mille osalised on nii liit kui ka enamik liikmesriike. Kõnealuse otsuse III lisas on kehtestatud sisekord, mida nõukogu, liikmesriigid ja komisjon OTIFi menetluste korral peavad järgima. Liidu ainupädevusse kuuluvates küsimustes hääletab liit kõigi COTIFi liikmeks olevate liikmesriikide häälte arvuga. 
            
            
               Lisaks on COTIFi artiklis 38 sätestatud, et artikli 35 § 2 ja § 4 sätestatud hääleõiguse ja vastuväidete esitamise õiguse kasutamisel on piirkondlikel organisatsioonidel, eelkõige Euroopa Liidul, nii palju hääli, kui neil on liikmeid, kes on ka organisatsiooni liikmesriigid.
            
            
               Nagu eespool mainitud, kuulub COTIFi liikmete hulka 26 ELi liikmesriiki. RIDi osalisriike on praegu 45 ja OTIFi liikmeks olevaid riike 50.
            
            
               Alates 1. jaanuarist 1997 on liit kohaldanud RIDi sätteid kõigi liidu territooriumil toimuvate vedude suhtes; algselt tehti seda vastavalt nõukogu direktiivile 96/49/EÜ
                  5
               . 2008. aastal asendati direktiiv 96/49/EÜ direktiiviga 2008/68/EÜ, mis järgib oma eelkäija eesmärke. 
            
            
               Direktiivi 2008/68/EÜ artiklis 4, milles käsitletakse kolmandaid riike, on sätestatud, et „ohtlike kaupade veoks liikmesriikide ja kolmandate riikide vahel antakse luba juhul, kui vedu vastab ADRi, RIDi või ADNi tingimustele, kui lisades ei ole sätestatud teisiti“. Lisaks on kõnealuse direktiivi põhjenduses 12 sätestatud, et „kolmandates riikides registreeritud transpordivahendeid tuleks lubada liikmesriikide territooriumil ohtlike kaupade rahvusvaheliseks veoks kasutada juhul, kui on täidetud ADRi, RIDi, ADNi ning käesoleva direktiivi asjaomased sätted“. Seepärast kuulub RIDi muudatuste küsimus täielikult liidu ainupädevusse.
            
            
               Seega jõustuvad muudatused – niipea kui need on RIDi eksperdikomitee poolt vastu võetud – vastavalt COTIFi artiklile 35 kõigi konventsiooniosaliste suhtes esimesel päeval pärast kuue kuu möödumist sellest kuust, mille jooksul peasekretär on teatanud neist konventsiooniosalistele. Konventsiooniosaline võib esitada vastuväite nelja kuu jooksul alates teatamise kuupäevast. Kui veerand konventsiooniosalistest on esitanud vastuväiteid, siis muudatus ei jõustu. 
            
            
               Kui konventsiooniosalised ei ole esitanud piisavalt vastuväiteid, peaksid käesoleva ettepaneku kohased muudatused jõustuma 1. jaanuaril 2019 ning muutuma siduvaks liidus ja selle liikmesriikides, moodustades lahutamatu osa liidu õigustikust. 
            
            
               Otsuse ettepaneku artiklis 1 on esitatud kavandatud muudatuste üksikasjalik loetelu ning märgitud, milliste muudatustega võib liit nõustuda. Kavandatud muudatusi peetakse asjakohaseks ohtlike kaupade ohutuks kulutõhusaks veoks, võttes arvesse tehnika arengut, ja seetõttu võib neid toetada.
            
         
         
            
               4.Õiguslik alus
            
            
               4.1.Menetlusõiguslik alus
            
            
               4.1.1.Põhimõtted
            
            
               ELi toimimise lepingu artikli 218 lõikes 9 on sätestatud, et „[n]õukogu võtab komisjoni [...] ettepaneku põhjal vastu otsuse, millega […] kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.
            
            
               Mõiste „õigusliku toimega aktid“ hõlmab akte, millel on õiguslik toime asjaomase organi suhtes kehtiva rahvusvahelise õiguse normide alusel. Siia hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                  6
               .
            
            
               4.1.2.Kohaldamine käesoleval juhul
            
            
               RIDi eksperdikomitee on lepinguga, s.t rahvusvahelise raudteeveo konventsiooniga (COTIF) ettenähtud organ.
            
            
               Otsus, mille RIDi eksperdikomitee peab vastu võtma, on õigusliku toimega akt. Otsus on rahvusvahelise õiguse alusel siduv kooskõlas ohtlike kaupade rahvusvaheliste raudteevedude eeskirja (RID) artikliga 6. Lisaks sellele on direktiivi 2008/68/EÜ artiklis 1 sätestatud, et RIDi lisa kohaldatakse ohtlike kaupade rahvusvahelise raudteeveo suhtes, mis toimub liikmesriikides või liikmesriikide vahel, välja arvatud need liikmesriigid, kus puudub raudteevõrk. Direktiivi 2008/68/EÜ artiklis 4, milles käsitletakse kolmandaid riike, on sätestatud, et „ohtlike kaupade veoks liikmesriikide ja kolmandate riikide vahel antakse luba juhul, kui vedu vastab ADRi, RIDi või ADNi tingimustele, kui lisades ei ole sätestatud teisiti“.
            
            
               Otsus ei täienda ega muuda lepingu institutsioonilist raamistikku. Seega on esildatud otsuse menetlusõiguslik alus ELi toimimise lepingu artikli 218 lõige 9.
            
            
               4.2.Materiaalõiguslik alus
            
            
               4.2.1.Põhimõtted
            
            
               Otsuse põhieesmärk ja sisu on seotud ohtlike kaupade raudteeveoga. Seepärast on esildatud otsuse materiaalõiguslik alus ELi toimimise lepingu artikkel 91.
            
            
               4.3.Kokkuvõte
            
            
               Kavandatava otsuse õiguslik alus peaks olema ELi toimimise lepingu artikkel 91 koostoimes artikli 218 lõikega 9.
            
            
               5.Kavandatava õigusakti avaldamine
            
            
               Kuna RIDi eksperdikomitee otsusega muudetakse RIDi lisa, on asjakohane avaldada kohtumise tulemusi käsitlev teave pärast otsuse vastuvõtmist Euroopa Liidu Teatajas. 
            
            
               RIDi muudatused tuleb määral, mil need on liidu jaoks siduvad, inkorporeerida direktiivi 2008/68/EÜ (ohtlike kaupade siseveo kohta), millega COTIFi ja UNECE raames kohaldatakse ühtseid eeskirju ohtlike kaupade maantee-, raudtee- ja siseveevedude suhtes liikmesriikide piires või liikmesriikide vahel. Sel eesmärgil on komisjonil õigus kohandada direktiivi 2008/68/EÜ II lisa jaotist II.1 teaduse ja tehnika arenguga.
            
            
               2018/0046 (NLE)
            
            
               Ettepanek:
            
            
               NÕUKOGU OTSUS
            
         
         
            
               seisukoha kohta, mis võetakse Euroopa Liidu nimel Rahvusvahelise Raudteeveo Valitsustevahelise Organisatsiooni ohtlike kaupade veo eksperdikomitee 55. istungjärgul seoses rahvusvahelise raudteeveo konventsiooni C liites tehtavate teatavate muudatustega, mida kohaldatakse alates 1. jaanuarist 2019
               
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Liit ühines 9. mai 1980. aasta rahvusvahelise raudteeveo konventsiooniga (edaspidi „COTIF“), mida on muudetud 3. juuni 1999. aasta Vilniuse protokolliga, lähtudes nõukogu otsusest 2013/103/EL
                  7
               . 
            
            
               (2)Kõik liikmesriigid, välja arvatud Küpros ja Malta, on COTIFi liikmed ja kohaldavad seda. 
            
            
               (3)Vastavalt COTIFi artikli 13 lõike 1 punktile d ja artikli 33 lõikele 5 võib Rahvusvahelise Raudteeveo Valitsustevahelise Organisatsiooni (edaspidi „OTIF“) ohtlike kaupade veo eksperdikomitee (edaspidi „RIDi eksperdikomitee”) muuta COTIFi C liite – s.t ohtlike kaupade rahvusvaheliste raudteevedude eeskirja (edaspidi „RID“) – lisa.
            
            
               (4)Euroopa Parlamendi ja nõukogu direktiivis 2008/68/EÜ
                  8
                on sätestatud nõuded ohtlike kaupade maantee-, raudtee- ja siseveevedudeks liikmesriikide piires või liikmesriikide vahel, viidates RIDile. 
            
            
               (5)Selleks et kohandada RIDi lisa tehnika ja teaduse edusammudega, on oluline, et RIDi eksperdikomitee võtaks vastu muudatused, milles käsitletakse tehnilisi standardeid või ühtseid tehnilisi nõudeid. Eelkõige püütakse sellega tagada ohtlike kaupade ohutu ja tõhus vedu, võttes samal ajal arvesse teaduse ja tehnika arengut selles sektoris ning selliste uute ainete ja toodete väljatöötamist, mis kujutavad vedamise ajal endast ohtu. 
            
            
               (6)RIDi eksperdikomiteel on kavas võtta RIDi muudatused vastu 30. mail 2018 toimuval 55. istungjärgul. 
            
            
               (7)On asjakohane kehtestada liidu nimel RIDi eksperdikomitees võetav seisukoht, kuna kõnealuse komitee poolt vastu võetud otsus on liidu jaoks siduv,
            
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Euroopa Liidu nimel 9. mai 1980. aasta rahvusvahelise raudteeveo konventsiooni (mida on muudetud 3. juuni 1999. aasta Vilniuse protokolliga) raames RIDi eksperdikomitee 55. istungjärgul võetav seisukoht on esitatud käesoleva otsuse lisas.
            
            
               Lisas osutatud dokumentidesse tehtavates väiksemates muudatustes võivad liidu esindajad RIDi eksperdikomitees kokku leppida ilma nõukogu täiendava otsuseta.
            
            
               Artikkel 2
            
            
               Pärast seda, kui RIDi eksperdikomitee on otsuse vastu võtnud, avaldatakse viide sellele Euroopa Liidu Teatajas.
            
            
         
         
            
               Artikkel 3
            
            
               Käesolev otsus on adresseeritud komisjonile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Nõukogu 16. juuni 2011. aasta otsus 2013/103/EL Euroopa Liidu ja Rahvusvaheliste Raudteevedude Valitsustevahelise Organisatsiooni vahelise lepingu (Euroopa Liidu ühinemise kohta 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga) allakirjutamise ja sõlmimise kohta (ELT L 51, 23.2.2013, lk 1).
               
               
                  
                     (2)
                  
                        Nõukogu otsuse 2013/103/EL III lisa punkt 3.1.
               
               
                  
                     (3)
                  
                        Euroopa Parlamendi ja nõukogu 24. septembri 2008. aasta direktiiv 2008/68/EÜ ohtlike kaupade siseveo kohta (ELT L 260, 30.9.2008, lk 13).
               
               
                  
                     (4)
                  
                        ELT L 51, 23.2.2013, lk 1.
               
               
                  
                     (5)
                  
                        Nõukogu 23. juuli 1996. aasta direktiiv 96/49/EÜ ohtlike kaupade maanteevedu käsitlevate liikmesriikide seaduste ühtlustamise kohta (EÜT L 235, 17.9.1996, lk 25).
               
               
                  
                     (6)
                  
                        Euroopa Kohtu 7. oktoobri 2014. aasta otsus kohtuasjas Saksamaa vs. nõukogu, C-399/12, ECLI:EU:C:2014:2258, punktid 61–64. 
               
               
                  
                     (7)
                  
                        Nõukogu 16. juuni 2011. aasta otsus Euroopa Liidu ja Rahvusvaheliste Raudteevedude Valitsustevahelise Organisatsiooni vahelise lepingu (Euroopa Liidu ühinemise kohta 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga) allakirjutamise ja sõlmimise kohta (ELT L 51, 23.2.2013, lk 1).
               
               
                  
                     (8)
                  
                        Euroopa Parlamendi ja nõukogu 24. septembri 2008. aasta direktiiv 2008/68/EÜ ohtlike kaupade siseveo kohta (ELT L 260, 30.9.2008, lk 13). 
               
            
      
    ---documentbreak--- 
      
         
               EUROOPA KOMISJON
            Brüssel,9.3.2018
            COM(2018) 111 final
            LISA
            järgmise dokumendi juurde:
            Ettepanek: Nõukogu otsus
            seisukoha kohta, mis võetakse Euroopa Liidu nimel Rahvusvahelise Raudteeveo Valitsustevahelise Organisatsiooni ohtlike kaupade veo eksperdikomitee 55. istungjärgul seoses rahvusvahelise raudteevo konventsiooni C liites tehtavate teatavate muudatustega, mida kohaldatakse alates 1. jaanuarist 2019
            
               
         
         
            
               LISA
            
            
                     
                        Ettepanek 
                     
                  
                  
                     
                        Viitedokument 
                     
                  
                  
                     
                        Teema 
                     
                  
                  
                     
                        Märkused 
                     
                  
                  
                     
                        Liidu seisukoht
                     
                  
               
                     
                        1
                     
                  
                  
                     
                        OTIF/RID/CE/GTP/2017/1
                     
                  
                  
                     
                        Ohu identifitseerimisnumber ÜRO tunnusnumbrite 3166 ja 3171 jaoks.
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu.
                     
                  
                  
                     
                        Nõustuda muudatustega. 
                     
                  
               
                     
                        2
                     
                  
                  
                     
                        OTIF/RID/CE/GTP/2017/3
                     
                  
                  
                     
                        Ohtlike kaupade vedamine käsipagasi või registreeritud pagasina.
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu.
                     
                  
                  
                     
                        Nõustuda muudatusega.
                     
                  
               
                     
                        3
                     
                  
                  
                     
                        OTIF/RID/CE/GTP/2017/5
                     
                  
                  
                     
                        Töörühma (WP.15) 102. istungjärk (Genf, 8.–12. mai 2017)
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu.
                     
                  
                  
                     
                        Nõustuda alalises töörühmas läbi vaadatud muudatustega.
                     
                  
               
                     
                        4
                     
                  
                  
                     
                        OTIF/RID/CE/GTP/2017/7/Rev.1
                     
                  
                  
                     
                        RIDi 2017. aasta väljaande paranduste esialgne loetelu 2.
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu.
                     
                  
                  
                     
                        Nõustuda alalises töörühmas läbi vaadatud muudatustega.
                     
                  
               
                     
                        5
                     
                  
                  
                     
                        OTIF/RID/CE/GTP/2017/8
                     
                  
                  
                     
                        Veeldatud gaasi paakvagunite täitmise ja tühjendamise kontrollnimekirjaga tegelev mitteametlik töörühm (Firenze, 11.–13. juuli 2017)
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu.
                     
                  
                  
                     
                        Nõustuda alalises töörühmas läbi vaadatud muudatustega.
                     
                  
               
                     
                        6
                     
                  
                  
                     
                        OTIF/RID/CE/GTP/2017/15
                     
                  
                  
                     
                        2016. ja 2017. aasta ühiskoosolekul ja RIDi eksperdikomitee alalise töörühma poolt 2016. aasta novembris vastu võetud konsolideeritud tekstid.
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu.
                     
                  
                  
                     
                        Nõustuda alalises töörühmas läbi vaadatud muudatustega.
                     
                  
               
                     
                        7
                     
                  
                  
                     
                        Sama
                     
                  
                  
                     
                        Muudatused on jäetud täiendavaks läbivaatamiseks alalisele töörühmale.
                     
                  
                  
                     
                        - 
                     
                  
                  
                     
                        -
                     
                  
               
                     
                        8
                     
                  
                  
                     
                        Sama
                     
                  
                  
                     
                        Muudatused, mille jaoks on vaja UNECE-OTIFi ühiskoosoleku ühisseisukohta.
                     
                  
                  
                     
                        Tuleb hõlbustada tõhusat mitmeliigilist transporti.
                     
                  
                  
                     
                        Nõustuda ühiskoosoleku soovitatud muudatustega.
                     
                  
               
                     
                        9
                     
                  
                  
                     
                        OTIF/RID/CE/GTP/2017/INF.8
                     
                  
                  
                     
                        Dubleerivad taanded punktis 4.3.3.5.
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu.
                     
                  
                  
                     
                        Nõustuda alalises töörühmas läbi vaadatud muudatustega.
                     
                  
               
                     
                        10
                     
                  
                  
                     
                        OTIF/RID/CE/GTP/2017/INF.10
                     
                  
                  
                     
                        Üleminekusätted
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu.
                     
                  
                  
                     
                        Nõustuda alalises töörühmas läbi vaadatud muudatustega.
                     
                  
               
                     
                        11
                     
                  
                  
                     
                        OTIF/RID/CE/GTP/2017/INF.12
                     
                  
                  
                     
                        Dokumendi OTIF/RID/CE/GTP/2017/15 punkti 2.1.3.5.5 kavandatud muudatused
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu.
                     
                  
                  
                     
                        Nõustuda alalises töörühmas läbi vaadatud muudatustega.
                     
                  
               
                     
                        12
                     
                  
                  
                     
                        OTIF/RID/CE/GTP/2017/INF.16
                     
                  
                  
                     
                        Töörühma (WP.15) 103. istungjärk (Genf, 6.–10. november 2017)
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu.
                     
                  
                  
                     
                        Nõustuda alalises töörühmas läbi vaadatud muudatustega.